1860 թ. Ֆինանսների նախարարության Բարձրագույն դիվանի հաշվակալական գերատեսչության անդամ է դարձել՝ ստանալով Mutemayiz: Ընտրվել է Հաշվիչ հանձնաժողովի անդամ և Ֆինանսական բարենորոգումների պալատի անդամ: 1860 թ. Ալի և Ֆուադ փաշաները նրան են հանձնարարել սուլթանական գանձատան գործերի կարգավորումը: 1862 թ. թղթադրամների շրջանառությունից դուրս գալու գործերն է ղեկավարել: Այս ընթացքում մեծ հաջողությամբ կարգավորել է Ընդհանուր պարտքերի փոխառությունների խնդիրը: Նա մեկ ամսում ներկայացրել է Օսմանյան կառավարության փոխառության հաշվետվությունը՝ մեծ հիացմունք պատճառելով Անգլիայի կառավարությանը: Անգլիայի Վիկտորիա թագուհու կողմից ոսկյա ժամացույց է ստացել: 1862 թ. Դար ուլ-ֆյունունի թղթադրամների հաշվակալության բաժնի տնօրեն է նշանակվել: Գ. Աղաթոնը մեծ ավանդ է ունեցել 1863 թ. Ստամբուլի միջազգային ցուցահանդեսի կազմակերպման աշխատանքներում: 1863 թ. 3-րդ աստիճանի Mecidiye շքանշանով է պարգևատրվել [Ստեփանյան Հ.(6)]: